ai4bharat/Pralekha huggingface dataset:
अवजड उद्योग मंत्रालय
अर्धसंवाहक  चिप्सचा पुरवठा वाढवण्यासाठी सरकारने उचलली अनेक पावले
अर्धसंवाहक  चिप्सचा पुरवठा वाढवण्यासाठी सरकारने अनेक पावले उचलली आहेत. इलेक्ट्रॉनिक्स आणि माहिती तंत्रज्ञान मंत्रालयाने हे सूचित केले आहे. खालील प्रकल्पांना मान्यता देण्यात आली आहे.
i) उच्च क्षमता फ्रिक्वेन्सी इलेक्ट्रॉनिक्ससाठी गॅलियम नायट्राइड परिसंस्था सक्षम केंद्र आणि इनक्यूबेटरची स्थापना.
ii) उत्पादन सलग्न प्रोत्साहन योजनेंतर्गत  एनएएनडी फ्लॅश मेमरी संबंधित जोडणी, चाचणी, चिन्हांकित करणे आणि आवेष्टन  यासाठीचे प्रकल्प.
iii) ट्रांझिस्टर, डायोड इत्यादींसह वेगळ्या अर्धसंवाहक  उपकरणांसाठी प्रकल्प सलग्न प्रोत्साहन  योजनेअंतर्गत मान्यता देण्यात आली आहे.
iv) इलेक्ट्रॉनिक घटक आणि अर्धसंवाहकाच्या  निर्मितीला बळ देण्यासाठी योजनेअंतर्गत आर्थिक प्रोत्साहन.
अवजड उद्योग राज्यमंत्री कृष्ण पाल गुर्जर यांनी आज लोकसभेत एका लेखी उत्तरात ही माहिती दिली.
श्रम आणि रोजगार मंत्रालय
मुंबईच्या रुग्णालयात लागलेल्या आगीत बळी गेलेल्यांना केंद्रीय श्रम मंत्रालयाकडून नुकसान भरपाईची घोषणा
नवी दिल्ली, 18 डिसेंबर 2018
मुंबईतल्या ईएसआयसी रुग्णालयात काल लागलेल्या आगीत बळी गेलेल्यांना केंद्रीय श्रम आणि रोजगार मंत्री संतोष कुमार गंगवार यांनी नुकसान भरपाई जाहीर केली आहे. या आगीत मृत्युमुखी पडलेल्यांच्या कुटुंबियांना प्रत्येकी 10 लाख रुपये तर गंभीर दुखापत झालेल्यांना प्रत्येकी दोन लाख आणि किरकोळ जखमा झालेल्यांना 1 लाख रुपये नुकसान-भरपाई देण्यात येणार आहे.
या आगीचे कारण अद्याप स्पष्ट झालेले नाही. प्राथमिक माहितीनुसार रुग्णालयाच्या नुतनीकरणासाठी आणलेल्या सामानाला आग लागून रुग्णालय भस्मसात झाले. आगीच्या धुरामुळे जीव गुदमरुन आठ जणांचा मृत्यू झाला तर 158 जण जखमी झाले. त्यापैकी 57 जणांना उपचारानंतर घरी सोडण्यात आले आहे.
श्रम मंत्रालयाने ईएसआयसी रुग्णालयासोबत बैठक घेऊन पीडितांना तातडीने सर्वतोपरी मदत देण्याचे निर्देश दिले आहेत.
B.Gokhale/R.Aghor/P.Malandkar
(Visitor Counter : 51
पंतप्रधान कार्यालय
माजी पंतप्रधान चंद्रशेखर यांच्या जयंतीनिमित्त पंतप्रधानांकडून अभिवादन
माजी पंतप्रधान चंद्रशेखर यांना त्यांच्या जयंतीनिमित्त पंतप्रधान नरेंद्र मोदी यांनी अभिवादन केले आहे. चंद्रशेखरजी एक उत्तुंग व्यक्तिमत्त्व होते आणि त्यांची वचनबद्धता आणि लोकशाही मूल्ये आणि दारिद्र्य निर्मूलनासाठी त्यांनी केलेले प्रयत्न यासाठी ते ओळखले जात होते, असे मोदी यांनी म्हटले आहे.
पंतप्रधानांनी ट्वीट केले आहेः
"चंद्रशेखरजी एक उत्तुंग व्यक्तिमत्त्व होते आणि त्यांची वचनबद्धता आणि लोकशाही मूल्ये आणि दारिद्र्य निर्मूलनासाठी त्यांनी केलेले प्रयत्न यासाठी ते ओळखले जात होते. त्यांनी नेहमीच समाजातील उपेक्षित आणि वंचितांच्या कल्याणासाठी काम केले. त्यांच्या जयंतीनिमित्त त्यांना अभिवादन."
नागरी उड्डाण मंत्रालय
बरेलीसाठीच्या पहिल्या उड्डाणाला हिरवा झेंडा
आंतरराष्ट्रीय महिला दिनानिमित्ताने पहिले उड्डाण महिला कर्मचाऱ्यांद्वारे
नवी दिल्ली, 8 मार्च 2021
केंद्रीय नागरी उड्डाण मंत्रालयाचे राज्यमंत्री  हरदीप सिंह पुरी यांनी आज नवी दिल्ली ते बरेली या मार्गावरील पहिल्या उड्डाणाला हिरवा झेंडा दाखविला. आंतरराष्ट्रीय महिला दिनानिमित्ताने सर्व महिला कर्मचाऱ्यांद्वारे केलेल्या या पहिल्या उड्डाणासाठी कामगार आणि रोजगार मंत्रालयाचे राज्यमंत्री  आणि बरेलीचे खासदार संतोष गंगवार देखील.उपस्थित होते. नागरी उड्डाण मंत्रालयाचे सचिव प्रदीप सिंह खारोला आणि एअर इंडियाचे मुख्य व्यवस्थापकीय संचालक राजीव बन्सल हे ही या सोहळ्याला दूरदृश्य प्रणालीद्वारे उपस्थित होते. नागरी उड्डाण मंत्रालयाच्या संयुक्त सचिव श्रीमती उषा पाधी या देखील यावेळी उपस्थित होत्या. नागरी उड्डाण मंत्रालयाचे आणि भारतीय विमान प्राधिकरणाच्या वरीष्ठ अधिकाऱ्यांनी देखील या समारंभाला दूरदृश्य प्रणालीद्वारे हजेरी लावली.
भारत सरकारच्या "उडे देश का आम नागरीक "या अंतर्गत प्रादेशिक कनेक्टिव्हिटी योजनेद्वारे  बरेली येथील विमानतळाचे आधुनिकीकरण करण्यात आले आहे.
उडान योजनेअंतर्गत आत्तापर्यंत 325 मार्ग, 5 हेलिपोर्ट, 56 विमानतळ आणि 2 जल विमानस्थानके कार्यान्वित करण्यात आले आहेत.
|
|
Flight No
|
|
Departure
|
|
Arrival
|
|
Flight 9I701
|
|
08:55
|
|
10:00
|
|
Flight 9I702
|
|
10:25
|
|
11:25
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
आसामच्या चहाच्या बागांमधील शाळांचे पंतप्रधानांकडून स्वागत
नवी दिल्ली, 17 जून 2023
आसाम सरकारच्या नवीन उपक्रमाचे पंतप्रधान नरेंद्र मोदी यांनी स्वागत केले आहे.
19 जून ते 25 जून या कालावधीत आसाम सरकार 38 नवीन माध्यमिक शाळा विद्यार्थी समुदायाला समर्पित करणार आहे. या 38 शाळांपैकी 19 शाळा चहा बागांच्या परिसरात असतील.
आसामचे मुख्यमंत्री हिमंता बिस्वा सरमा यांच्या ट्विटला प्रतिसाद देताना पंतप्रधानांनी ट्विट केले:
"प्रशंसनीय उपक्रम. शिक्षण हा समृद्ध राष्ट्राचा पाया आहे आणि या नवीन माध्यमिक शाळा युवा वर्गाला एक मजबूत पाया प्रदान करतील. चहा बागांच्या क्षेत्राप्रती असलेल्या बांधिलकीबद्दल ऐकून विशेष आनंद झाला."M.Pange/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
569 बनावट कंपन्यांच्या माध्यमातून 14 राज्यांमध्ये कार्यरत असलेल्या आणि 1,047 कोटी रुपयांच्या इनपुट टॅक्स क्रेडिटची फसवणूक करणाऱ्या टोळीचा जीएसटी गुप्तचर महासंचालनालयाच्या जयपूर विभागाच्या अधिकार्यांनी लावला छडा, एकाला अटक
नवी दिल्ली, 26 जून 2023
बनावट कंपन्या चालवणाऱ्या टोळ्यांच्या विरोधात सुरू असलेल्या मोहिमेमध्ये, जीएसटी गुप्तचर महासंचालनालयाच्या जयपूर विभागाच्या अधिकार्यांनी दिल्ली स्थित एक मोठी गुन्हेगारी टोळी उघडकीस आणली आहे.
ही टोळी 569 बनावट कंपन्या चालवत होती आणि त्यांच्यामार्फत त्यांनी प्रचंड फसवणूक करत 1,047 कोटी रुपयांचा इनपुट टॅक्स क्रेडिट तयार केला होता. मुख्य सूत्रधार ऋषभ जैन, वय 30, दिल्लीचा रहिवासी असून त्याने या बनावट कंपन्या चालवण्यासाठी 10 कर्मचारी नियुक्त केले होते. व्यापक पाळत आणि माहितीचे विश्लेषण केल्यानंतर, जीएसटी गुप्तचर महासंचालनालयाच्या जयपूर विभागाच्या अधिकाऱ्यांना दिल्लीत या प्रमुख सूत्रधाराचा शोध घेण्यात आणि त्याला पकडण्यात यश आले.
या 569 बनावट कंपन्यांच्या माध्यमातून या टोळीने 6,022 कोटी रुपयांची करपात्र उलाढाल असलेल्या पावत्या जारी केल्या ज्यात 2,000 हून अधिक लाभार्थी कंपन्यांना 1,047 कोटी रुपयांचे इनपुट टॅक्स क्रेडिट समाविष्ट आहे. यापैकी बहुतांश बनावट कंपन्या दिल्लीत असून राजस्थान, उत्तर प्रदेश, पंजाब, बिहार, झारखंड, गुजरात, महाराष्ट्र, हरियाणा, पश्चिम बंगाल, कर्नाटक, गोवा, आसाम आणि उत्तराखंड या 13 इतर राज्यांमध्ये अस्तित्वात असलेल्या आहेत. आतापर्यंत या टोळीद्वारे आणि दलालांद्वारे वापरण्यात आलेल्या 73 बँक खात्यांवर टाच आणण्यात आली आहे.
ऋषभ जैनला 25.06.2023 रोजी अटक करण्यात आली आहे आणि आर्थिक गुन्हे न्यायालय, जयपूर येथे हजर करण्यात आले असता 7.07.2023 पर्यंत त्याची न्यायालयीन कोठडीत रवानगी करण्यात आली आहे.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
संरक्षण मंत्रालय
संरक्षण सचिवांनी एमडीएल, मुंबईला दिली भेट; भारताला आत्मनिर्भर करण्यासाठी संरक्षण क्षेत्रातील सार्वजनिक उपक्रमांनी प्रयत्न करण्याचे केले आवाहन
"युद्धनौका बांधणीत वाढणारी स्वदेशी सामग्री भारताच्या प्रगतीत योगदान देईल"
नवी दिल्ली, 26 सप्टेंबर 2023
सध्या सुरू असलेल्या 'स्वच्छता ही सेवा' या कार्यक्रमाचा एक भाग म्हणून, संरक्षण सचिव गिरीधर अरमाने यांनी 25 सप्टेंबर 2023 रोजी मुंबईतल्या माझगाव डॉक शिपबिल्डर्स लिमिटेडला  भेट दिली. त्यांनी एमडीएलच्या सुरक्षा संकुलाचे उद्घाटन केले आणि अधिकाऱ्यांशी संवाद साधला. आपल्या भाषणात, संरक्षण सचिवांनी राष्ट्र उभारणीत स्वच्छतेचे महत्त्व अधोरेखित केले. स्वच्छतेची व्याख्या केवळ परिसर स्वच्छ करण्यापुरती मर्यादित नसून नैतिक, आर्थिक आणि बौद्धिक अशा सर्व प्रकारच्या भ्रष्टाचारापासून मुक्त होण्यावर लक्ष केंद्रित करते, असे त्यांनी सांगितले.
भारताला आत्मनिर्भर बनवण्याच्या गरजेवर गिरीधर अरमाने यांनी भर दिला आणि यासाठी सर्व संरक्षण क्षेत्रातील सार्वजनिक उपक्रमांनी सर्वतोपरी प्रयत्न केले पाहिजेत असे सांगितले. युद्धनौका बांधणीत स्वदेशी सामग्री वाढवल्यास देशाच्या प्रगतीला हातभार लागेल, असे ते म्हणाले.
संरक्षण सचिवांनी मनुष्यबळाची भूमिका आणि समकालीन मनुष्यबळ धोरणे सुनिश्चित करण्याचे महत्त्व अधोरेखित केले. कर्मचार्यांनी केवळ आहे त्यावर संतुष्ट न राहता अधिक प्रगती करण्यासाठी प्रेरित असायला हवे, यावर त्यांनी भर दिला. आपण अधिक योगदान देऊ शकतो, असा विश्वास कर्मचाऱ्यांनी बाळगला पाहिजे, असे ते म्हणाले.
एमडीएलची 1774 मध्ये स्थापना झाल्यापासून 250 वर्षे पूर्ण झाल्याच्या निमित्ताने भारतीय टपाल सेवेने जारी केलेल्या सानुकूलित कॉर्पोरेट एमडीएल टपाल तिकिटाचे अनावरण संरक्षण सचिव गिरीधर अरमाने यांनी केले. आगामी दक्षता जागरुकता सप्ताहासाठी एमडीएलच्या दक्षता विभागाने तयार केलेल्या 'माहिती देणाऱ्यांचे संरक्षण आणि सार्वजनिक हिताचे प्रकटीकरण' याबाबत विविध पैलूंवरील एका पुस्तिकेचे प्रकाशनही अरमाने यांच्या हस्ते करण्यात आले.
जहाज कारखान्याचा समृद्ध वारसा प्रदर्शित करणाऱ्या ‘धरोहर’ या एमडीएलच्या हेरिटेज गॅलरीलाही संरक्षण सचिवांनी भेट दिली. त्यानंतर पाणबुडी कारखाना, नवीन पाणबुडी विभाग असेंब्ली वर्कशॉप आणि बांधकामाधीन युद्धनौका आणि पाणबुडी यासह यार्ड सुविधा यांची पाहणी संरक्षण सचिवांनी केली.
S.Kane/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 36
पंतप्रधान कार्यालय
राष्ट्रकुल क्रीडा स्पर्धेत महिलांच्या भालाफेकीचे कांस्य पदक जिंकल्याबद्दल अन्नु रानीचे पंतप्रधानांनी केले अभिनंदन
राष्ट्रकुल क्रीडा स्पर्धा 2022 मध्ये महिलांच्या भालाफेकीमध्ये कांस्य पदक पटकावल्याबद्दल अन्नु रानी चे पंतप्रधान नरेंद्र मोदी यांनी अभिनंदन केले आहे.
पंतप्रधानांनी ट्वीट केले आहे;
“अन्नु रानी एक उत्तम खेळाडू आहे. तिने आपल्या निर्धाराचे आणि अत्युच्च कौशल्याचे दर्शन घडवले आहे. याबद्दल तिचे अभिनंदन. येणाऱ्या वर्षात ती उत्तरोत्तर चांगली कामगिरी करत राहील, अशी मला खात्री आहे. #Cheer4India”
पंतप्रधान कार्यालय
सुप्रसिद्ध फ्रेंच योग शिक्षिका शार्लोट चोपिन आणि पंतप्रधान मोदी यांची भेट
नवी दिल्ली, 14 जुलै 2023
पंतप्रधान नरेंद्र मोदी यांनी 14 जुलै 2023 रोजी पॅरिसमध्ये प्रसिद्ध फ्रेंच योग शिक्षिका शार्लोट चोपिन यांची भेट घेतली.
पंतप्रधानांनी चोपिन यांच्या योगावरील गाढ विश्वास आणि फ्रान्समध्ये योगाच्या प्रचारात त्यांनी दिलेल्या महत्त्वपूर्ण योगदानाचे कौतुक केले.
चोपिन यांनी योग जीवनात आनंद कसा आणू शकतो आणि सर्वांगीण कल्याणाला कशी चालना देऊ शकतो यावर त्यांचे विचार सामायिक केले. आंतरराष्ट्रीय योग दिनाच्या निमित्ताने योगाबद्दल वाढलेले आकर्षण यावरही त्यांनी विचार विनिमय केला.
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रस्ते वाहतूक आणि महामार्ग मंत्रालय
देशामध्ये पायाभूत सुविधांचा विकास करण्यासाठी केंद्र आणि राज्य सरकार यांच्यामध्ये सहकार्याचे केंद्रीय मंत्री नितीन गडकरी यांचे आवाहन
नवी दिल्ली - दि. 18 जानेवारी, 2022
देशामध्ये पायाभूत सुविधांचा विकास करण्यासाठी केंद्र आणि राज्य सरकार यांनी सहकार्य करावे, असे आवाहन केंद्रीय रस्ते वाहतूक आणि महामार्ग मंत्री नितीन गडकरी यांनी केले. देशाची अर्थव्यवस्था 5 ट्रिलियन डॉलर्सची बनविण्याचे स्वप्न पूर्ण करण्यासाठी पायाभूत सुविधांचा विकास महत्वाची भूमिका बजावणार आहे, असे ते म्हणाले.
रस्ते वाहतूक आणि महामार्ग मंत्रालयाच्यावतीने दक्षिण विभागासाठी आयोजित करण्यात आलेल्या ‘‘पीएम- गती शक्ती’’ परिषदेचे उद्घाटन करताना गडकरी म्हणाले, राज्य आणि केंद्र यांच्यामध्ये सहकार्य आणि संवाद वाढविण्याची गरज आहे. हा कार्यक्रम यशस्वी करण्यासाठी राज्यांकडून आलेल्या सूचनांचे त्यांनी स्वागत केले.
भारत सरकार आणि राज्ये यांच्यामध्ये मोठ्या प्रकल्पांसाठी सहकार्य आणि समन्वय साधण्याची गरज आहे, असे कर्नाटकचे मुख्यमंत्री बी.एस. बोम्मई यांनी आपल्या भाषणात निदर्शनास आणून दिले. जास्तीत जास्त गुंतवणूक केली जावी, यासाठी केंद्राने प्रकल्पांच्या मंजुरीची प्रक्रिया वेगाने करून आर्थिक विषयक नियम शिथील करावेत, असे आवाहन त्यांनी केले.
रस्ते वाहतूक आणि महामार्ग खात्याचे सचिव गिरीधर अरमाने यांनी कार्यक्रमामध्ये स्वागतपर भाषण केले. त्यांनी राज्य पातळीवर संस्थात्मक चौकट निर्माण करण्यावर भर दिला. राज्ये आणि केंद्रशासित प्रदेशांसाठी मास्टर प्लॅनसाठी पथ दर्शक कार्यक्रम विकसित करण्याबरोबरच केंद्रीय मंत्रालये आणि सर्व राज्य सरकारांच्या अधिका-यांनी प्रकल्पाविषयी अधिक संवेदनशील राहून त्यांच्यामध्ये क्षमता निर्माण करणे, हा या परिषदेचा उद्देश असल्याचे यावेळी सांगितले.
या परिषदेमध्ये अंदमान आणि निकोबार बेटे, आंध्र प्रदेश, कर्नाटक, केरळ, लक्षव्दीप, महाराष्ट्र, पुडुचेरी, तामिळनाडू आणि तेलंगण ही राज्ये आणि केंद्रशासित प्रदेश सहभागी झाले होते.
अर्थ मंत्रालय
करआकारणी अधिनियम  कायदा, 2021 ने केलेल्या सुधारणांच्या अंमलबजावणीसाठी सीबीडीटीकडून नियम अधिसूचित
करआकारणी अधिनियम कायदा, 2021 या अनुसारे प्राप्तिकर कायदा, 1961 मध्ये सुधारणा करण्यात आल्या आहेत त्यानुसार 28 मे 2012 पूर्वी  कोणत्याही भारतीय मालमत्तेचे भारताबाहेरील अप्रत्यक्ष हस्तांतरण करण्यासाठी व्यवहार सुरु करण्यात आले असतील तर वित्त कायदा 2012 नुसार प्राप्तिकर कायद्यातील कलम 9 मधील सुधारणांच्या आधारे भविष्यात कोणत्याही प्रकारच्या कराची मागणी होऊ नये. 2021 च्या कायद्याने ही देखील तरतूद केली आहे की 28 मे 2012 पूर्वी भारतीय मालमत्तेचे अप्रत्यक्ष हस्तांतरण करण्यासाठी केलेली मागणी  प्रलंबित प्रकरणांना मागे घेणे किंवा कोणत्याही प्रकारचा खर्च, नुकसान, व्याज इत्यादींचे दावे करणार नसल्याचे लेखी निवेदन सादर करणे यांसारख्या काही विशिष्ट अटींच्या पूर्ततेनंतर आणि अशाच प्रकारच्या इतर विहित अटींच्या पूर्ततेनंतर रद्दबातल होईल. वर उल्लेख केलेल्या विशिष्ट अटी असलेला प्राप्तिकर नियम, 1962 मध्ये सुधारणा करणाऱ्या नियमांचा मसुदा आणि तो अर्ज आणि प्रलंबित प्रकरण मागे घेण्यासाठी कोणत्याही प्रकारच्या खर्चाचा, हानीचा आणि व्याज इत्यादीचा दावा करत नसल्याचे सांगण्यासाठी लेखी निवेदन देण्याची पद्धत इत्यादीची माहिती 28 ऑगस्ट 2021 रोजी सार्वजनिक माध्यमांमध्ये प्रसिद्ध करण्यात आली होती आणि त्याबाबत सर्व हितसंबंधींकडून 4 सप्टेंबर 2021 पर्यंत शिफारशी/ अभिप्राय मागवण्यात आले होते. या हितसंबंधींनी पाठवलेल्या शिफारशी आणि अभिप्रायांची छाननी केल्यानंतर 2021 कायद्याच्या अंमलबजावणीचे नियम अधिकृत राजपत्रात 1 ऑक्टोबर 2021 च्या अधिसूचना क्रमांक GSR 713 द्वारे प्रसिद्ध करण्यात आले असून प्राप्तिकर नियम 1962 मध्ये खालील नियमांची भर घालण्यात आली आहेः
- नियम क्रमांक 11UE ज्या नुसार 2021च्या कायद्यांतर्गत दिलासा मिळवण्यासाठी विशिष्ट अटी उपलब्ध करत आहे ; आणि
- नियम 11UF ज्यानुसार तो अर्ज आणि आणि प्रलंबित प्रकरण मागे घेण्यासाठी कोणत्याही प्रकारच्या खर्चाचा, हानीचा आणि व्याज इत्यादीचा दावा करत नसल्याचे सांगण्यासाठी लेखी निवेदन देण्याची पद्धत यांची माहिती दिली आहे.
वरील नियम असलेली अधिसूचना www.incometaxindia.gov.in. येथे सविस्तर पाहता येईल.
गृह मंत्रालय
गरिबांना मोफत शिधा प्रदान करणाऱ्या प्रधानमंत्री गरीब कल्याण अन्न योजनेला नोव्हेंबर पर्यंत मुदतवाढ दिल्याबद्दल केंद्रीय गृहमंत्री अमित शहा यांनी, पंतप्रधान नरेंद्र मोदी यांचे केले अभिनंदन
“पंतप्रधान गरीब कल्याण अन्न योजनेला दिलेल्या मुदतवाढीतून गरिबांच्या हितासाठी पंतप्रधानांची संवेदनशीलता आणि वचनबद्धता दिसून येते” – अमित शहा
“या योजनेमुळे कोणीही उपाशी झोपले नाही. या योजनेच्या यशस्वी अंमलबजावणीसाठी पंतप्रधानांचे आभार” – अमित शहा
अमित शहा यांनी देशातील कष्टकरी शेतकरी आणि प्रामाणिक करदात्यांप्रती कृतज्ञता व्यक्त केली
नवी दिल्ली, 30 जून 2020
गरिबांना मोफत शिधा पुरविणाऱ्या प्रधानमंत्री गरीब कल्याण अन्न योजनेला नोव्हेंबर पर्यंत मुदतवाढ दिल्याबद्दल, केंद्रीय गृहमंत्री अमित शहा यांनी, पंतप्रधान नरेंद्र मोदी यांचे अभिनंदन केले.
पंतप्रधानांनी देशाला संबोधित केल्यानंतर अमित शहा यांनी आपल्या ट्विटमध्ये, देशातील कष्टकरी शेतकरी आणि प्रामाणिक करदात्यांप्रती कृतज्ञता व्यक्त केली, ज्यांचे कठोर परिश्रम आणि समर्पण आज या परीक्षेच्या घडीला गरजू लोकांना सहाय्य करत आहे.
केंद्रीय गृहमंत्री पुढे म्हणाले की, “पंतप्रधान गरीब कल्याण अन्न योजनेला दिलेल्या मुदतवाढीतून गरिबांच्या हितासाठी पंतप्रधानांची संवेदनशीलता आणि वचनबद्धता दिसून येते. कोणीही उपाशी झोपणार नाही हे सुनिश्चित करणाऱ्या अशा या योजनेच्या यशस्वी अंमलबजावणीसाठी अमित शहा यांनी पंतप्रधान नरेंद्र मोदी यांचे आभार मानले.G.Chippalkatti/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
मंत्रिमंडळ
1952 च्या सिनेमेटोग्राफ कायद्यातल्या सुधारणांना केंद्रीय मंत्री मंडळाची मंजुरी
अनधिकृत कॅमकॉर्डिंग आणि अनधिकृत चित्रपट प्रत काढणाऱ्यांना दंडात्मक तरतूद
तीन वर्षाचा तुरुंगवास किंवा 10 लाखाचा दंड अथवा दोन्हीची तरतूद
2019 च्या सिनेमेटोग्राफ कायद्यात सुधारणा करण्यासाठी, सिनेमेटोग्राफ सुधारणा विधेयक 2019 विधेयक मांडण्यासाठी,माहिती आणि प्रसारण मंत्रालयाच्या प्रस्तावाला केंद्रीय मंत्री मंडळाने मंजुरी दिली आहे. चित्रपट पायरसीला आळा घालण्यासाठी, अनधिकृत कॅमकॉर्डिंग आणि चित्रपटाची बेकायदा प्रत काढणाऱ्यांना दंडात्मक तरतूद यात करण्यात आली आहे.
तपशील
अनधिकृत रेकॉर्डिंग रोखण्यासाठी 6 एए या नव्या कलमाचा समावेश,
कलम 6 एए च्या तरतुदींचा भंग करणाऱ्यांसाठी दंडात्मक तरतूद करण्याकरिता ,कलम 7 मधे सुधारणा-
मुख्य कायद्यातल्या कलम 7 मधे उपकलम 1नंतर खालील उपकलम 1ए समाविष्ट केले जाईल-
एखाद्या व्यक्तीने कलम 6 एएच्या तरतुदींचा भंग केल्यास त्या व्यक्तीला 3 वर्षापर्यंत तुरुंगवास किंवा 10 लाखापर्यंत दंड अथवा दोन्हीची तरतूद करणारे उपकलम 
या प्रस्तावित सुधारणांमुळे,उद्योगाचा महसूल वाढेल,रोजगार निर्मितीला चालना मिळेल,पायरसीला आळा बसेल.
पूर्वपीठीका
पायरसी आणि कॅमकॉर्डिंगला आळा घालण्यासाठी सरकारने कायद्यात सुधारणा करण्याची मागणी,चित्रपट सृष्टी प्रदीर्घ काळापासून करत होती. पायरसीला आळा घालण्यासंदर्भात,पंतप्रधान नरेंद्र मोदी यांनी 19 जानेवारी 2019 रोजी,मुंबईत भारतीय चित्रपटांच्या राष्ट्रीय संग्रहालयाच्या उद्घाटन प्रसंगी घोषणा केली होती.माहिती आणि प्रसारण मंत्रालयाने तीन आठवड्याच्या आत, केंद्रीय मंत्री मंडळासमोर हा प्रस्ताव विचारासाठी मांडलाआहे
मंत्रिमंडळ
नवी दिल्ली आंतरराष्ट्रीय लवाद केंद्र अध्यादेश 2019ला मंत्रिमंडळाची मान्यता
नवी दिल्ली, 28 फेब्रुवारी 2019
संस्थागत लवादासाठी स्वतंत्र आणि स्वायत्त व्यवस्था निर्माण करण्याच्या उद्देशाने नवी दिल्ली आंतरराष्ट्रीय लवाद केंद्र अध्यादेश 2019 जारी करण्याला मंत्रिमंडळाने मान्यता दिली आहे.
लाभ-
सरकार,सरकारी संस्था आणि तंटा असलेल्या दोन किंवा इतर बाजूना या लवादाचा उपयोग होणार आहे.
उद्दिष्टे-
आंतरराष्ट्रीय आणि देशांतर्गत लवाद चालवण्यासाठी एक प्रमुख संस्था या रूपाने स्वतःला विकसित करण्यासाठी नियोजित सुधारणा आणणे,अतिशय व्यावसायिक पद्धतीने आंतरराष्ट्रीय आणि देशांतर्गत लवाद आणि सहमती संचालन सुगम करणे, आंतरराष्ट्रीय आणि देशांतर्गत स्तरावर लवाद आणि सहमती संचालन कमी खर्चात आणि तत्परतेने सेवा पुरवणे ही या मागची मुख्य उद्दिष्टे आहेत.
प्रमुख उद्दिष्टे –
सर्वोच्च न्यायालयात अथवा उच्च न्यायालयात न्यायाधीश म्हणून काम केलेली व्यक्ती अथवा लवादविषयक व्यवस्थापन आणि प्रशासन यात निपुण असलेली व्यक्ती नवी दिल्ली आंतरराष्ट्रीय लवाद केंद्राची अध्यक्ष बनू शकते. देशाच्या सरन्यायाधीशांच्या सल्ल्याने केंद्र सरकार या अध्यक्षांची नियुक्ती करेल.
आंतरराष्ट्रीय आणि देशपातळीवर संस्थात्मक अनुभव आणि सखोल ज्ञान असणाऱ्या दोन व्यक्ती पूर्ण सदस्य किंवा अंशकालीन सदस्य म्हणून काम करतील. याशिवाय वाणिज्य आणि उद्योग क्षेत्रातल्या मान्यता प्राप्त संस्थेचा एक प्रतिनिधी आवर्तन तत्वावर अंशकालीन सदस्य म्हणून काम करेल.
B.Gokhale/N.Chitale/D.Rane
(Visitor Counter : 102
उपराष्ट्रपती कार्यालय
मूल्य आधारीत शिक्षण देण्याचे उपराष्ट्रपतींचे आवाहन
आजच्या या माहितीच्या युगात तरुणांमध्ये योग्य मूल्ये आत्मसात करण्याची जास्त आवश्यकता
सर्वांगीण विकासासाठी मूल्य-आधारित शिक्षण देण्याची गरज उपराष्ट्रपती एम. वेंकैया नायडू यांनी व्यक्त केली. शैक्षणिक अभ्यासक्रमाच्या पलीकडे जाऊन मूल्य-आधारित अध्यापन आणि शिक्षण यांना आपल्या शिक्षणपद्धतीचा अविभाज्य भाग केले पाहिजे असे ते म्हणाले.
भारत व भूतानच्या संयुक्त राष्ट्रांच्या माहिती केंद्राच्या सहकार्याने श्री राम चंद्र मिशनच्या वतीने आयोजित ‘हार्टफुलनेस ऑल इंडिया एसए रायटिंग इव्हेंट’ च्या ऑनलाइन कार्यक्रमात उपराष्ट्रपती बोलत होते.
नायडू यांनी इंग्रजी व्यतिरिक्त दहा प्रमुख भारतीय भाषांमध्ये नोंदी मागविल्या आणि बहुभाषिक कार्यक्रमाबद्दल आनंद व्यक्त केला तसेच भविष्यात सर्व भारतीय भाषांचा समावेश होईल अशी आशा व्यक्त केली.
मूल्य-आधारित शिक्षणावर लक्ष केंद्रित केल्याबद्दल राष्ट्रीय धोरण - 2020 ची प्रशंसा करताना नायडू म्हणाले की प्राचीन काळापासून मूल्यांवरील भर आपल्या सर्व अध्यापनाचा अविभाज्य भाग राहिला आहे.
सध्याच्या काळात, वेगवान माहिती तंत्रज्ञानाच्या भौतिक जगात मूल्य-आधारित शिक्षणाची आवश्यकता अधिक महत्त्वाची आहे असे ते म्हणाले.
सार्वभौम मूल्यांवर आधारित पाया पुन्हा तयार करण्याची गरज व्यक्त करताना नायडू यांनी आपल्या मुळांकडे परत जाण्याची व आपल्या पारंपारिक शिक्षण पद्धतीकडे लक्ष देण्याचे आवाहन केले.
आपल्या विद्यापीठांनी भारताला ज्ञान आणि नावीन्याचे अग्रगण्य केंद्र बनविण्यासाठी मानदंडात सुधारणा करावी अशी आशा उपराष्ट्रपतींनी व्यक्त केली. जेव्हा आपण सशक्त मूल्यांबरोबर एकत्र काम करतो तेव्हा प्रत्येक समस्येचे उत्तर आपल्याला मिळते असे ते म्हणाले.
आत्मसंतुष्ट राहू नका आणि आवश्यक खबरदारी घेत रहा असा सल्ला उपराष्ट्रपतींनी यावेळी दिला. लवकरच लसीसाठीच्या जगभरातील चाचण्या यशस्वी होतील आणि आपण कोविड विषाणूचा पराभव करू अशी आशा त्यांनी व्यक्त केली.
B.Gokhale/S.Tupe/P.Kor
संरक्षण मंत्रालय
भारत आणि ब्रिटन नौदलातला संयुक्त सराव कोकण-18 गोव्यात सुरु
नवी दिल्ली, 29 नोव्हेंबर 2018
भारत आणि इंग्लंडच्या नौदलांचा संयुक्त सराव कालपासून गोव्याच्या किनाऱ्यावर सुरु झाला. कोकण-2018 या नावाने सुरु झालेला हा सराव 6 डिसेंबर 2018 पर्यंत चालणार आहे. यात दोन्ही देशांच्या नौदल तुकड्यांनी सहभाग घेतला आहे. इंग्लंडच्या रॉयल नेव्हीचे प्रतिनिधीत्व एच एम एस ड्रॅगन ही विनाशकारी युद्ध नौका करणार आहे तर भारतीय नौदलाचे प्रतिनिधीत्व आय एन एस कोलकाता करत आहे. आय एन एस कोलकाता ही भारताची अत्याधुनिक विनाशिका युद्धनौका असून त्यात आय एन एस पाणबुडी ही अंतर्भूत आहे त्याशिवाय समुद्रावर गस्त घालणारे नौदलाचे विमान आय एन एस डॉर्नियर या युद्ध सरावात सहभागी झाले आहे.
या युद्ध सरावाचा उद्देश दोन्ही देशांच्या नौदलांचे तंत्रज्ञान आणि अनुभवांचा परस्परांना लाभ मिळवून देणे हा आहे. भारत आणि ब्रिटन यांच्यातल्या प्रदीर्घ राजकीय संबंधांवर हा संयुक्त सराव आधारलेला आहे. या सरावात समुद्र आणि बंदरांवर वेळोवेळी नौदल क्षमता तपासल्या जाऊ शकतात तसेच युद्ध कौशल्य आणि सागरी कारवाई, पाणबुडी वापरण्याचे तंत्रज्ञान याची परस्परांना देवघेव होऊ शकते.
B.Gokhale/R.Aghor/P.Malandkar
(Visitor Counter : 92
रस्ते वाहतूक आणि महामार्ग मंत्रालय
विजेवर चालणाऱ्या गाड्यांच्या बॅटरीच्या चाचण्यांसाठी असलेल्या मानकांमध्ये AIS-156 आणि AIS-038  या सुधारणा केल्या असून त्या अनुक्रमे डिसेंबर, 2022 आणि 31 मार्च, 2023 पासून दोन टप्प्यांत लागू केल्या जातील
नवी दिल्ली, 27 सप्टेंबर 2022
इलेक्ट्रिकवर चालणाऱ्या वाहनांमध्ये वापरल्या जाणाऱ्या बॅटरीच्या चाचणीसाठी असलेले सुरक्षा मापदंड अधिक मजबूत करण्यासाठी, दुरुस्ती-क्रमांक 2, ज्याची अंमलबजावणी 01 ऑक्टोबर 2022 पासून प्रभावीरीत्या केली जात होती, ती आता ऑटोमोटिव्ह इंडस्ट्री स्टँडर्ड्स -156 आणि AIS-038  या दोन्हींसाठी जारी करण्यात आली आहे. मानक AIS-156 आणि AIS 038  अंतर्गत विहित केलेल्या तरतुदींचे पालन/अंमलबजावणी करण्यासाठी, मूळ उत्पादक कंपन्यांना अधिक सुसज्जपणे उत्पादन करता यावे यासाठी साठी, रस्ते वाहतूक आणि महामार्ग मंत्रालयाने मंत्रालयाच्या संकेतस्थळावर या AIS ची दुरुस्ती दोन टप्प्यात, दुरुस्ती क्रमांक- 3 द्वारे लागू करण्याचा निर्णय घेतला आहे.
•पहिला टप्पा 1-अंमलबजावणी 01 डिसेंबर 2022 पासून
• दुसरा टप्पा 2-अंमलबजावणी 31 मार्च 2023 पासून
01 डिसेंबर 2022 पासून फेज 1 मध्ये पुढील कलम लागू केले जाईल.
|
|
AIS 038 
|
|
|
|
AIS 156
|
|
Annexure IX-K – Clause 3
|
|
6.1.2.1
|
|
Annexure IX-K – Clause 4
|
|
6.1.2.3
|
|
Annexure IX-K – Clause 6
|
|
6.1.3 except 6.1.3  Earth Leakage detection
|
|
Annexure IX-K – Clause 7
|
|
Annexure IX-K – Clause 9
|
|
Annexure IX-K – Clause 11
|
|
Annexure 8K – Clause 3
|
|
Annexure IX-K – Clause 12
|
|
Annexure 8K – Clause 7
|
|
Annexure IX-K – Clause 13
|
|
Annexure 8K – Clause 8
|
|
Annexure IX-K – Clause 14
|
|
Annexure 8K – Clause 9
|
|
Annexure IX-K – Clause 15
|
|
Annexure 8K – Clause 10
31 मार्च 2023पासून फेज 2 मध्ये पुढील कलम लागू केले जाईल.
|
|
AIS 156
|
|
6.1.1
|
|
6.1.2.2
|
|
6.1.3  Earth Leakage detection
|
|
6.11
|
|
Annexure 8K – Clause 1
|
|
Annexure 8K – Clause 2
|
|
Annexure 8K – Clause 4
|
|
Annexure 8K – Clause 5
|
|
Annexure 8K – Clause 6
|
|
Annexure 8K – Clause 11
|
|
AIS 038 
|
|
Annexure IX-K – Clause 1
|
|
Annexure IX-K – Clause 2
|
|
Annexure IX-K – Clause 5
|
|
Annexure IX-K – Clause 8
|
|
Annexure IX-K – Clause 10
R.Aghor /S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 155
पंतप्रधान कार्यालय
मिलाद-उन-नबी निमित्त पंतप्रधानांच्या देशवासियांना शुभेच्छा
नवी दिल्ली, 10 नोव्हेंबर 2019
मिलाद-उन –नबी निमित्त पंतप्रधान नरेंद्र मोदी यांनी देशवासियांना शुभेच्छा दिल्या आहेत.
“मिलाद-उन-नबी च्या सगळ्यांना शुभेच्छा! प्रेषित मोहम्मद यांच्या शिकवणीतून प्रेरणा घेत आजच्या दिवसात समाजात सौहार्द आणि दयेची भावना वृद्धिंगत होवो, हीच प्रार्थना! समाजात सर्वत्र शांती कायम राहो” असे पंतप्रधानांनी आपल्या शुभेच्छा संदेशात म्हटले आहे.
Narendra Modi✔@narendramodi
Greetings on Milad-Un-Nabi. Inspired by the thoughts of Prophet Muhammad, may this day further the spirit of harmony and compassion in society. May there be peace all around.
33.4K
8:04 PM - Nov 9, 2019
Twitter Ads info and privacy
5,040 people are talking about this
S.Thakur/R.Aghor/D.Rane
(Visitor Counter : 56